ΠΕΡΙΕΧΟΜΕΝΑ
ΑΠΟΦΑΣΕΙΣ
Αναγκαστική απαλλοτρίωση ακινήτου στη θέση
«Κουλούρι» στον Δήμο Λευκάδας Περιφέρειας Ιονίων Νήσων, για αρχαιολογικούς σκοπούς.
Κήρυξη ως αναδασωτέας δημόσιας δασικής έκτασης εμβαδού 0,177 στρ. λόγω πυρκαγιάς, στην
θέση «Κόκκινο Χωράφι» της Δ.Ε. Δροσιάς, του Δήμου Διονύσου, της Περιφερειακής Ενότητας Ανα-
τολικής Αττικής.
Εν μέρει ανάκληση της απόφασης αναδάσωσης
της υπ’  αρ. 3647/19-10-2007 (Δ’  562) απόφαση
Γ.Γ.Π.Δ.Ε. για άρση του αναδασωτέου έκτασης
συνολικού εμβαδού 1.330,35 τ.μ. στη θέση «Κοκκινόρικο», Τ.Κ. Αγίου Γεωργίου, Π.Ε. Ηλείας λόγω
υπαγωγής αυτής, στις διατάξεις του άρθρου  67
του ν.  998/1979, όπως αντικαταστάθηκε με το
άρθρο 93 του ν. 4915/2022, και εμφανίζεται στον
θεωρημένο δασικό χάρτη που ήδη έχει αναρτηθεί
ως ΑΔ/ΑΝ.
ΑΠΟΦΑΣΕΙΣ
Αριθμ. 105961
(1)
Αναγκαστική απαλλοτρίωση ακινήτου στη θέση
«Κουλούρι» στον Δήμο Λευκάδας Περιφέρειας Ιονίων Νήσων, για αρχαιολογικούς σκοπούς.
Ο ΠΡΟΪΣΤΑΜΕΝΟΣ
ΓΕΝΙΚΗΣ ΔΙΕΥΘΥΝΣΗΣ ΟΙΚΟΝΟΜΙΚΩΝ
ΥΠΗΡΕΣΙΩΝ ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 109 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρ-
νησης, των κυβερνητικών οργάνων και της κεντρικής
δημόσιας διοίκησης» (Α’ 133),
β) την παρ. 1 του άρθρου 18, όπως αντικαταστάθηκε
με την παρ. 1 του άρθρου 70 του ν. 5021/2023 (Α’ 31)
και του άρθρου 50 του Κώδικα για την προστασία των
αρχαιοτήτων και εν γένει της πολιτιστικής κληρονομιάς
(ν. 4858/2021, Α’ 220),
γ) του άρθρου 1 του ν. 2882/2001, όπως αυτό τροποποιήθηκε με το άρθρο 14 του ν. 4949/2022 (Α’ 126),
δ) του άρθρου 3 του Κώδικα Αναγκαστικών Απαλλοτριώσεων Ακινήτων (ν. 2882/2001, Α’ 17), σε συνδυασμό
με το άρθρο 15 του ν. 4949/2022 (Α’ 126),
ε) του άρθρου 1 του π.δ. 77/2023 «Σύσταση Υπουργείου και μετονομασία Υπουργείων-Σύσταση, κατάργηση
και μετονομασία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων
προσωπικού και εποπτευόμενων φορέων» (Α’ 130),
στ) του π.δ. 4/2018 «Οργανισμός Υπουργείου Πολιτισμού και Αθλητισμού» (Α’ 7),
ζ) των άρθρων 75 - 83 του ν. 4727/2020 (Α’ 184) περί
ψηφιακής διαφάνειας και προγράμματος ΔΙΑΥΓΕΙΑ.
2. Την υπ’ αρ. 155018/08.04.2022 απόφαση του Υπηρεσιακού Γραμματέα ΥΠ.ΠΟ.Α. «Τοποθέτηση Προϊστα-
μένου της Γενικής Διεύθυνσης Οικονομικών Υπηρεσιών του Υπουργείου Πολιτισμού και Αθλητισμού» (ΑΔΑ:
9ΚΧΧ4653Π4-ΣΞΞ).
3. Την υπ’ αρ. 12/23.03.2021 γνωμοδότηση του Κεντρικού Αρχαιολογικού Συμβουλίου.
4. Την υπό στοιχεία ΟΔΑΠ/ΓΔ/ΔΟΠ/17283/13.09.2023
βεβαίωση πίστωσης του Οργανισμού Διαχείρισης και
Ανάπτυξης Πολιτιστικών Πόρων.
5. Την υπ’ αρ. 504138/24.10.2023 ανακοίνωση, η οποία
τοιχοκολλήθηκε στο κατάστημα του Δήμου Λευκάδας
(υπό στοιχεία 3237 Φ5.29.3/21.02.2024 αποδεικτικό
δημοσίευσης) και δημοσιεύθηκε στις 31.10.2023 (αρ.
φύλλου 7300) στην εφημερίδα «Η Κέρκυρα Σήμερα».
6. Το υπ’ αρ. 94531/14889/16.11.2023 έγγραφο της
Διεύθυνσης Αγροτικής Οικονομίας και Κτηνιατρικής
Λευκάδας.
7. Τον κυρωμένο δασικό χάρτη της περιοχής.
8. Το με Α/Α 3684 κτηματολογικό διάγραμμα (κλίμακας
1:200), μετά του επ’ αυτού κτηματολογικού πίνακα της
ΔΜΕΑΑΑΠ του ΟΔΑΠ, αρμοδίως θεωρημένο.
9. Το γεγονός ότι η εν λόγω απαλλοτρίωση εξυπηρετεί
αρχαιολογικούς σκοπούς, αποφασίζουμε:
Α. Κηρύσσουμε, για αρχαιολογικούς σκοπούς, την αναγκαστική απαλλοτρίωση ακινήτου συνολικής έκτασης
4.064,85 τ.μ. στη θέση «Κουλούρι», εντός του οικισμού
Καλλιγονίου, στην κοινότητα Λευκάδος, Δ.Ε Λευκάδος
του Δήμου Λευκάδας, Π.Ε. Λευκάδας, Περιφέρειας Ιονίων
Νήσων, διότι αφενός μεν, το μεγαλύτερο μέρος του ακινήτου βρίσκεται εντός της ζώνης απόλυτης προστασίας
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 167
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 167/19.03.2024
Α’ του αρχαιολογικού χώρου, αφετέρου δε, συντρέχουν
οι προϋποθέσεις δημιουργίας ενός ευρύτερου αρχαιολογικού χώρου με την ενοποίηση όμορων ιδιοκτησιών,
όπως αυτό απεικονίζεται με τα στοιχεία (1, 2, 3, 4, 5, 6,
7, 8, 9, 10, 11, 12, 13, 1), στο με Α/Α 3684 κτηματολογικό
διάγραμμα (κλίμακας 1:200), μετά του επ’ αυτού κτηματολογικού πίνακα, της Διεύθυνσης Μελετών, Έργων,
Αποτυπώσεων και Αξιοποίησης Ακίνητης Περιουσίας του
ΟΔΑΠ, θεωρημένο στις 21.02.2023 από τον Προϊστάμενο
της προαναφερόμενης Διεύθυνσης.
Το ανωτέρω ακίνητο ανήκει κατά φερόμενη κυριότητα στην «Ευβοική Ανώνυμο Εταιρεία Αντιπροσωπειών
Εμπορίου και Οικοδομικών Εργασιών».
Η απαλλοτρίωση κηρύσσεται υπέρ του Ελληνικού Δημοσίου/Υπουργείου Πολιτισμού και η δαπάνη βαρύνει τον
Οργανισμό Διαχείρισης και Ανάπτυξης Πολιτιστικών Πόρων
(ΟΔΑΠ) (ΚΑΕ 971951) και όχι τον κρατικό προϋπολογισμό.
Β. Κατά της εν λόγω απόφασης χωρεί ένσταση εντός
τριάντα (30) ημερών από την κοινοποίησή της στον ενδιαφερόμενο, σύμφωνα με το άρθρο 18 παρ. 5 του Κώδικα
για την προστασία των αρχαιοτήτων και εν γένει της πολιτιστικής κληρονομιάς (ν. 4858/2021, Α’ 220).
Γ. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 11 Μαρτίου 2024
Ο Προϊστάμενος της Γενικής Διεύθυνσης
ΒΑΣΙΛΕΙΟΣ ΣΥΜΕΩΝΙΔΗΣ
Ι
Αριθμ. 89210
(2)
Κήρυξη ως αναδασωτέας δημόσιας δασικής
έκτασης εμβαδού 0,177 στρ. λόγω πυρκαγιάς,
στην θέση «Κόκκινο Χωράφι» της Δ.Ε. Δροσιάς,
του Δήμου Διονύσου, της Περιφερειακής Ενότητας Ανατολικής Αττικής.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις:
α) Της παρ. 3 του άρθρου 117 και της παρ. 1 του άρθρου 24 του Συντάγματος της Ελλάδος,
β) του ν. 3200/1955 (Α’ 97) περί Διοικητικής Αποκεντρώσεως,
γ) του ν. 3861/2010 (Α’ 112) περί ενίσχυσης της διαφάνειας με την υποχρεωτική ανάρτηση νόμων και πράξεων
των κυβερνητικών, διοικητικών και αυτοδιοικητικών οργάνων στο διαδίκτυο - Πρόγραμμα Διαύγεια - και άλλες
διατάξεις,
δ) του π.δ. 70/2015 (Α’ 114) περί ανασύστασης Υπουργείων Αγροτικής Ανάπτυξης και Τροφίμων και μετονο-
μασία του Υπουργείου Παραγωγικής Ανασυγκρότησης,
Περιβάλλοντος και Ενέργειας σε Υπουργείο Περιβάλλοντος και Ενέργειας,
ε) του π.δ. 132/2017 (Α’ 160) περί Οργανισμού Υπουργείου Περιβάλλοντος και Ενέργειας (Υ.Π.ΕΝ.), όπως τρο-
ποποιήθηκε με το π.δ. 29/2022 (Α’ 77),
στ) της παρ. 1 του άρθρου 109 του ν. 4622/2019 «Επιτελικό Κράτος: οργάνωση, λειτουργία και διαφάνεια της
Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133),
ζ) της από 13.08.2021 Πράξης Νομοθετικού Περιεχομένου η οποία κυρώθηκε με το άρθρο 2 του ν. 4824/2021
(Α’ 156) και των άρθρων 47-55 του ν. 4915/2022 (Α’ 63),
η) του π.δ. 6/2022 (Α’ 17) περί σύστασης Γενικής Γραμματείας Δασών στο Υ.Π.ΕΝ.,
θ) της υπό στοιχεία ΥΠΕΝ/ΔΔΥ/48473/3594/16.05.2022
(Β’ 2415) κοινή υπουργική απόφαση περί ολοκλήρωσης
μεταφοράς Δασικών Υπηρεσιών στο Υπουργείο Περιβάλλοντος και Ενέργειας,
ι) της υπό στοιχεία ΥΠΕΝ/ΥΠΡΓ/79859/5910/25.07.2023
(Υ.Ο.Δ.Δ. 745) απόφασης περί διορισμού Γενικού Γραμματέα Δασών του Υπουργείου Περιβάλλοντος και Ενέργειας
του Ευστάθιου Σταθόπουλου του Κωνσταντίνου,
ια) της υπό στοιχεία ΥΠΕΝ/ΔΝΕΠ/83988/2740/
25.08.2022 (Β’ 4528) απόφασης περί εξουσιοδότησης
υπογραφής στους Προϊστάμενους των Επιθεωρήσεων
Εφαρμογής Δασικής Πολιτικής και στους Προϊστάμενους των Διευθύνσεων, Δασαρχείων και Τμημάτων που
υπάγονται σε αυτές,
ιβ) της υπ’ αρ. 160417/1180/09.07.1980 εγκυκλίου διαταγής του Υπουργείου Γεωργίας,
ιγ) του ν. 3208/2003 (Α’ 303) περί προστασίας δασικών
οικοσυστημάτων,
ιδ) των υπ’  αρ. οικ. 179200/5059/20.12.2012 και
133002/6552πε/22.01.2016 εγκυκλίων του Υ.Π.Ε.Κ.Α. και
του Υ.Π.ΕΝ. αντίστοιχα,
ιε) του π.δ. 32/2016 «Περί ορισμού επιστημονικών κριτηρίων για την υπαγωγή εκτάσεων στις περιπτώσεις 1, 2
και 5 του άρθρου 3 του ν. 998/1979» (Α’ 46),
ιστ) του ν. 998/1979 «Περί προστασίας των Δασών
και των Δασικών εν γένει εκτάσεων της Χώρας» (Α’ 289),
όπως ισχύει σήμερα και ειδικότερα:
i) Του άρθρου 41,
ii) της παρ. 1 του άρθρου 38, όπως τροποποιήθηκε και
αντικαταστάθηκε με το άρθρο 35 παρ. 1 του ν. 4280/2014
(Α’ 159) και το άρθρο 32 παρ. 1 του ν. 4342/2015 (Α’ 143),
iii) της παρ. 7α του άρθρου 67Α, όπως προστέθηκε με
το άρθρο 40 του ν. 4280/2014.
2. Την υπ’ αρ. 131071/22.10.2021 (ΑΔΑ: 6ΥΘ7ΟΡ1ΚΓΡΦ) απόφαση ανάρτησης δασικού χάρτη Δ.Ε. Δροσιάς
Δήμου Διονύσου Περιφερειακής Ενότητας Ανατολικής
Αττικής.
3 Την από 05.10.2023 έκθεση αυτοψίας του αρμόδιου
Δασονόμου του Δασονομείου Αγ. Στεφάνου.
4. Την υπ’ αρ. 681466/30.11.2023 πρόταση κήρυξης
έκτασης ως αναδασωτέας του αρμόδιου Δασαρχείου
Πεντέλης, αποφασίζουμε:
Κηρύσσουμε ως αναδασωτέα λόγω πυρκαγιάς δημόσια δασική έκταση εμβαδού 0,177 στρ. (εκατόν εβδο-
μήντα επτά χιλιοστών του στρέμματος) που επλήγη
κατά την πυρκαγιά της 21ης Σεπτεμβρίου 2023, στη
θέση «Κόκκινο Χωράφι» της Δ.Ε. Δροσιάς του Δήμου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 167/19.03.2024
Διονύσου, όπως απεικονίζεται με στοιχεία (Α,Β,Γ,Δ,Α),
με κόκκινο περίγραμμα στα αποσπάσματα φ.χ. Γ.Υ.Σ.
6436/8, κλ. 1:5.000 και Ο/Φ έτους 2015 (4880_42165) κλίμακας 1:1000 με ενσωματωμένο πίνακα συντεταγμένων
ΕΓΣΑ’87, που θεωρεί ο Δασάρχης Πεντέλης, συνοδεύει
και προσαρτάται στην παρούσα.
Η καμένη δασική έκταση έχει όρια:
Βόρεια: Χωματόδρομος και Δασική έκταση.
Ανατολικά και Νότια: Δασική έκταση.
Δυτικά: Χωματόδρομος και πέραν αυτού Δασική
έκταση.
Από τον φωτοερμηνευτικό έλεγχο της έκτασης της αρμόδιας δασολόγου Πεντέλης, διαπιστώθηκε ότι η καμένη
έκταση παραμένει μη δασικής μορφής από το έτος 1935
έως το 1990 και βρίσκεται εντός ευρύτερης καλλιεργούμενης έκτασης, που συνορεύει προς τα δυτικά με πυκνό
πευκοδάσος το οποίο επεκτείνεται μετά το έτος 1970 στα
αγροτικά τμήματα. Από το έτος 1998 έως το έτος 2010
έχει αποκτήσει δασική μορφή καθώς και οι αγροτικής
μορφής εκτάσεις γύρω από αυτήν έχουν δασωθεί. Κατά
την εξέταση η εικόνων Google Earth έτους 2012 έως 2022
εμφανίζεται ότι αποτελεί συνέχεια και αναπόσπαστο τμήμα ευρύτερου πυκνού πευκοδάσους, το οποίο μαζί με την
εκεί συνυπάρχουσα χλωρίδα και πανίδα αποτελούσαν
μέσω της αμοιβαίας αλληλεξάρτησης και αλληλεπίδρασής τους, ιδιαίτερη βιοκοινότητα (δασοβιοκοινότητα) και
ιδιαίτερο φυσικό περιβάλλον (δασογενές).
Περιλαμβάνεται στην δήλωση του Δημοσίου
ν. 2308/1995 στο Εθνικό Κτηματολόγιο που υποβλήθηκε με το υπ’ αρ. 1771/26.07.2012 έγγραφο της Διεύ-
θυνσης Δασών Ανατολικής Αττικής για τις δασικές και
χορτολιβαδικές εκτάσεις ΟΤΑ Δροσιάς για τις οποίες
ισχύει η υπ’ αρ. 160561/1000/23.02.1979 απόφαση τω
Υφυπουργών Οικονομικών και Γεωργίας, με την οποία
αναγνωρίστηκε ότι τα κτήματα «Σταμάτας- Διόνυσος»
ανήκουν στο Ελληνικό Δημόσιο.
Σκοπός της κήρυξης της ανωτέρω δασικής έκτασης ως
αναδασωτέας εμβαδού 0,177 στρ. (εκατόν εβδομήντα
επτά χιλιοστών του στρέμματος), είναι η επαναδημιουργία - αποκατάσταση της καταστραφείσας δασικής
βλάστησης, η διατήρηση του δασικού χαρακτήρα αυτής,
ο αποκλεισμός διάθεσής της για άλλη χρήση πέραν των
επιτρεπτών επεμβάσεων σε αναδασωτέες εκτάσεις, η
προστασία - διατήρηση της ισορροπίας του φυσικού
περιβάλλοντος και για να τύχουν εφαρμογής οι διατάξεις της παρ. 7α του άρθρου 67Α του ν. 998/1979 όπως
προστέθηκε με το άρθρο 40 του ν. 4280/2014.
Με την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού
(σχ. άρθρο 90 π.δ. 63/2005).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 167/19.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 167/19.03.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Ν. Ψυχικό 21 Φεβρουαρίου 2024
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής
Δασικής Πολιτικής Αττικής
ΑΘΑΝΑΣΙΟΣ ΡΕΠΠΑΣ
Ι
Αριθμ. 117717/05-03-2024
(3)
Εν μέρει ανάκληση της απόφασης αναδάσωσης
της υπ’ αρ. 3647/19-10-2007 (Δ’ 562) απόφασης
Γ.Γ.Π.Δ.Ε. για άρση του αναδασωτέου έκτασης συνολικού εμβαδού 1.330,35 τ.μ. στη θέση «Κοκκι-
νόρικο», Τ.Κ. Αγίου Γεωργίου, Π.Ε. Ηλείας λόγω
υπαγωγής αυτής, στις διατάξεις του άρθρου 67
του ν. 998/1979, όπως αντικαταστάθηκε με το
άρθρο 93 του ν. 4915/2022, και εμφανίζεται στον
θεωρημένο δασικό χάρτη που ήδη έχει αναρτηθεί ως ΑΔ/ΑΝ.
Ο ΓΕΝΙΚΟΣ ΓΡΑΜΜΑΤΕΑΣ
ΔΑΣΩΝ ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις της παρ. 1 του άρθρου 24 και της παρ. 3
του άρθρου 117 του Συντάγματος της Ελλάδας.
2. Τις διατάξεις του ν. 3200/1955 «Περί διοικητικής
αποκέντρωσης».
3. Τις διατάξεις του άρθρου  2 του ν.  4824/2021
(Α’
156)
με
το
οποίο
κυρώθηκε
η
από
13-08-2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία και την
ταχεία αποκατάσταση του φυσικού περιβάλλοντος,
την άμεση στήριξη των πληγέντων από τις πυρκαγιές
Ιουλίου/Αυγούστου 2021 και συναφείς διατάξεις»
(Α’ 143).
4. Τις διατάξεις των άρθρων 47 έως 55 του ν. 4915/2022
(Α’ 63).
5. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
6. Το π.δ. 29/2022 «Τροποποίηση του π.δ. 132/2017
“Οργανισμός Υπουργείου Περιβάλλοντος και Ενέργειας
(Υ.Π.ΕΝ.)” (Α’ 160)» (Α’ 77).
7. Την υπό στοιχεία ΥΠΕΝ/ΔΔΥ/50878/3749/
20-05-2022 (ΨΓΒΩ4653Π8-ΩΧ6) εγκύκλιο.
8.
Την
υπό
στοιχεία
ΥΠΕΝ/ΔΔΥ/48478/3594/
16-05-2022 κοινή υπουργική απόφαση «Καθορισμός των
διοικητικών λεπτομερειών μεταφοράς των δασικών υπηρεσιών, του αντίστοιχου προσωπικού και λοιπών θεμάτων
της παρ. 5 άρθρου τρίτου της από 13-08-2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
9. Τις διατάξεις των άρθρων 37, 38, και παρ. 1 και 3 του
άρθρου 41 του ν. 998/1979 «Περί προστασίας δασών
και δασικών εν γένει εκτάσεων», όπως αντικαταστάθηκαν από τις διατάξεις της παρ. 1 του άρθρου 35 του
ν. 4280/2014 και όπως τροποποιήθηκαν και προστέθηκαν (παρ. 4 άρθρο 52 του ν. 4280/2014) με τις διατάξεις
του άρθρου 32 του ν. 4342/2015 (Α’ 143).
10. Τις διατάξεις του άρθρου 120 του ν. 1892/1990 «Για
τον εκσυγχρονισμό και την ανάπτυξη και άλλες διατάξεις».
11. Τις υπ’  αρ. 160417/1180/08-07-1980 και
182447/3049/24-09-1980 διαταγές του Υπουργείου Γεωργίας.
12. Την υπ’ αρ. 177804/12-10-2016 (ΑΔΑ:7ΞΡΖΟΡ1Φ0ΥΥ) θεώρηση δασικού χάρτη που αναρτήθηκε με την
υπ’ αρ. 7104/13-01-2017 απόφαση Διευθυντή Δασών
Ηλείας «Ανάρτηση δασικού χάρτη του συνόλου της Π.Ε.
Ηλείας εκτός των προ Καποδιστριακών ΟΤΑ: Πύργου
και Λεχαινών και πρόσκληση για υποβολή αντιρρήσεων κατά τού περιεχομένου του», όπως τροποποιήθηκε
με την υπ’ αρ. 27084/12-02-2021 (ΑΔΑ: ΨΛ0ΑΟΡ1Φ-ΕΑ8)
απόφαση Διεύθυνσης Δασών Ηλείας σύμφωνα με τις
διατάξεις των άρθρων 48 και 50 του ν. 4685/2020, με
κατηγορία κάλυψης ΑΔ/ΑΝ.
13. Την υπ’ αρ. 83988/2740/25-08-2022 (Β’ 4528) απόφαση περί εξουσιοδότησης υπογραφής «Με εντολή
Υπουργού» του Υπουργού Περιβάλλοντος και Ενέργειας,
«Με εντολή Υφυπουργού» του Υφυπουργού Περιβάλλοντος και Ενέργειας και «Με εντολή Γενικού Γραμματέα
Δασών» του Γενικού Γραμματέα Δασών του Υπουργείου
Περιβάλλοντος και Ενέργειας, κατά λόγο αρμοδιότητας,
στον Προϊστάμενο της Γενικής Διεύθυνσης Δασών και
Δασικού Περιβάλλοντος της Γενικής Γραμματείας Δασών
του Υ.Π.ΕΝ., στους Προϊστάμενους των Επιθεωρήσεων
Εφαρμογής Δασικής Πολιτικής και στους Προϊστάμενους των Διευθύνσεων, Δασαρχείων και Τμημάτων που
υπάγονται σε αυτές.
14. Την υπ’ αρ. 95580/23-02-2024 (ΑΔΑ: ΨΔ614653Π85ΚΕ), απόφαση Δασάρχη Πύργου, σχετικού με την υπα-
γωγή της στο άρθρο 67 του ν. 998/1979, όπως αντικαταστάθηκε με το άρθρο 93 του ν. 4915/2022 - Διασωθέντες
αγροί - (ΑΔ/ΑΝ).
15. Την υπ’ αρ. 103417/29-02-2024 πρόταση του Δασαρχείου Πύργου, για μερική ανάκληση της υπ’ αρ. 3647/
19-10-2007 (Δ’ 562), απόφαση κήρυξης ως αναδασωτέας,
για έκταση εμβαδού 1.330,35 τ.μ. στη θέση «Κοκκινόρικο», Τ.Κ. Αγίου Γεωργίου, Π.Ε. Ηλείας.
16. Τις διατάξεις της παρ.  1 του άρθρου  47 του
ν. 3900/2010 «Εξορθολογισμός διαδικασιών και επιτάχυνση της Διοικητικής διαδικασίας και άλλες διατάξεις»
(Α’ 213).
17. Τη σύμφωνη γνώμη της Διεύθυνσης Δασών
Ν. Ηλείας.
18. Το γεγονός ότι από την εκτέλεση της παρούσας
δεν προκαλείται δαπάνη σε βάρος του κρατικού προϋπολογισμού, αποφασίζουμε:
Ανακαλούμε μερικώς, την υπ. αρ. 3647/19-10-2007
(Δ’ 562) απόφαση κήρυξης ως αναδασωτέας, ως προς
την έκταση εμβαδού 1.330,35 τ.μ. στη θέση «Κοκκινόρικο», Τ.Κ. Αγίου Γεωργίου, Π.Ε. Ηλείας λόγω υπαγωγής
αυτής, στις διατάξεις του άρθρου 67 του ν. 998/1979,
όπως αντικαταστάθηκε με το άρθρο 93 του ν. 4915/2022,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 167/19.03.2024
και εμφανίζεται στον θεωρημένο δασικό χάρτη που ήδη
έχει αναρτηθεί ως ΑΔ/ΑΝ.
Η έκταση δεν αποτελεί δάσος ή δασική έκταση
και η οποία προσδιορίζεται όπως αυτή απεικονίζεται στο τοπογραφικό διάγραμμα με κλίμακα 1:2000,
που συνέταξε ο Δασοπόνος του Δασαρχείου Πύργου,
Κωνσταντίνος Πυλαρινός και το οποίο αποτελεί αναπόσπαστο μέρος της απόφασής μας αυτής, λόγω του
ότι υπάγεται στις διατάξεις του άρθρου 67 του νόμου
998/1979 όπως αντικαταστάθηκε με το άρθρο 93 του
ν. 4915/2022.
Η έκταση εμβαδού 1.330,35 τ.μ. που ανακαλούμε, γίνεται ύστερα από την υπ’ αρ. 95580/23-02-2024 (ΑΔΑ:
ΨΔ614653Π8-5ΚΕ), απόφαση άδειας απομάκρυνσης της
φυόμενης δασικής βλάστησης, του Δασάρχη Πύργου,
λόγω υπαγωγής της στο άρθρο 67 του ν. 998/1979, όπως
αντικαταστάθηκε με το άρθρο 93 του ν. 4915/2022, που
εμφανίζεται στο δασικό χάρτη ως ΑΔ/ΑΝ.
Κατά τα λοιπά, ισχύει η υπ’ αρ. 3647/19-10-2007 (Δ’ 562)
απόφαση κηρύξεως αναδασωτέας έκτασης.
Επιτρέπεται υποβολή κατά αυτής αίτηση ακύρωσης
στο Τριμελές Διοικητικό Εφετείο Πατρών μέσα σε προθεσμία (60) ημερών, που αρχίζει από την επομένη της
δημοσίευσης ή της κοινοποίησης. Από την εφαρμογή
των κανονιστικών διατάξεων της απόφασης αυτής δεν
προκαλείται δαπάνη σε βάρος του κρατικού προϋπολογισμού σύμφωνα με το άρθρο 90 του Κώδικα νομο-
θεσίας για την Κυβέρνηση και τα κυβερνητικά όργανα
(π.δ. 63/2005, Α’ 98), το οποίο διατηρήθηκε σε ισχύ με
την περ. 22 του άρθρου 119 του ν. 4622/2019 (Α’ 133).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 167/19.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 167/19.03.2024
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 5 Μαρτίου 2024
Με εντολή Γενικού Γραμματέα Δασών
Ο Προϊστάμενος
Επιθεώρησης Εφαρμογής Δασικής Πολιτικής
Πελοποννήσου, Δυτικής Ελλάδας και Ιονίου
ΝΙΚΗΤΑΣ ΜΑΖΗΣ

[Source: 20240400167.pdf | Tokens: 16129]